Europejski Majsterszaft we softbalu latoś na Ślōnsku
Ôd 30 czerwca do 6 lipca 2019 na Gōrnym Ślōnsku bandzie Europejski Majsterszaft we softbalu ôd kobiytōw, kere sōm tyż eliminacyjōma do Szpilōw Ôlimpijskich Tokio 2020. Oberôrganizatorym majsterszaftu je Ôstrawa, kere doprosiōła jeszczy 3 ślōnske miasta po ôbu strōnach granicy: Rybnik, Żory a Fridek-Mistek.
Grać bandōm 23 manszafty we 4 grupach. We Rybniku i Żorach m.in. grupa C, kaj ôkrōm Polski bańdzie szło ôbejrzeć jeszczy Holandijŏ, Rusyjŏ, Irlandijŏ, Dania a Uherce (Madziary).
Majstra brōni Holandijŏ.
Ôkrōm medali walka bańdzie też ô piyrsze 6 placōw, kere dŏwajōm udział we turnieju kwalifikacyjnym dlŏ Europy i Afryki na Szpile Ôlimpijske we Tokio 2020.
Tukej cołki szpilplan tych majsterszaftōw: 163_WECh20190510.
A szpile bandōm grane tukej:
Szportplac 1 & 2: Arrows Park, Průběžná 6178/2, OStrava Poruba, 70800
Szportplac 3: 73801, Frýdek Místek, 28. října 2428
Szportplac 4: 44-203 Rybnik ul. Partyzantów
Szportplac 5: 44-247, Żory, ul. Minimalna
Szpile bańdzie szło ôglōndać live we intrenecie: https://www.baseballsoftball.tv/ ale zaprŏszōmy do bezuchu ślōnskich sztadiōnōw we Ôstrawie, Żorach, Rybniku a Fridku-Mistku. Szpile we Żorach i Rybniku idzie ôbejrzeć za darmo!
A czymu tyn Majsterszaft na Ślōnsku? Możno skuli tego, co 3 na 4 majstrōw we baseballu i softbalu pochodzi ze Ślōnska. Majstrym Polski chopōw we baseballu je Silesia Rybnik, majstrym Rep. Czeskiej chopōw we baseballu je Arrows Ôstrawa, a majstrym Polski kobiyt we softbalu sōm Gepardy Żory.
Zdrzōdło: UM Rybnik i https://www.europeansoftball.org/, fotografije: Piotr Masłowski
szl_Latn szl_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn szl_Latn